波螺皺風

波螺皺風(Pô-lò-chiu fûng)，又安作龍捲風(Liùng-kién fûng)，係一種相當猛烈个天氣現象，由快速打轉个直立中空管狀氣流形成。波螺皺風大小不一，但係形状一般都呈上大下小个漏斗状，“漏斗”上接積雨雲（非常少數情況下為積雲），下部一般摎地面接觸還且常分塵土亦碎片残骸包圍。
大部分波螺皺風直徑大約75公尺，風速在每小時64公里到177公里之間，作得横掃幾公里。還有一兜波螺皺風風速作得超過每小時480公里，直徑達1.6公里以上，移動路徑超過100公里。


Category:自然
Category:科學
Category:天氣